12. ΒΑΣΙΛΙΚΟΝ ΔΙΑΤΑΓΜΑ της 10/29 Σεπτ. 1954 (ΦΕΚ Α΄ 227) Περί επεκτάσεως των διατάξεων του από 19.3.1941 Β.Δ/τος επί των αποκαλυφθεισών και αποκαλυφθησομένων γαιών εκ της αποστραγγίσεως του έλους «Πάπαρι» Μαντινείας του Νομού Αρκαδίας. Έχοντες υπ’ όψιν: 1)Το άρθρ. 188 του από 19.3.41 Β.Δ/τος «περί κωδικοποιήσεως εις ενιαίον κείμενον των διατάξεων της Νομοθεσίας περί αποστραγγιζομένων γαιών» (Φ.Ε.Κ. 84/1941 τεύχ. Α΄),  Σελ. 296,06 ΞΒ-74 2) την υπ’ αριθ. 452/19.8.1954 γνωμοδότησιν του Συμβουλίου Επικρατείας, προτάσει των Ημετέρων επί της Γεωργίας και Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-Αι διατάξεις του από 19.3.1941 Β.Δ/τος «περί κωδικοποιήσεως εις ενιαίον κείμενον των διατάξεων της Νομοθεσίας περί αποστραγγιζομένων γαιών», ως ετροποποιήθησαν μεταγενεστέρως δια του Ν.Δ. 2535/1953, αι αφορώσαι εις τα δικαιώματα του Δημοσίου και τας ιδιωτικάς διεκδικήσεις επί των εν Μακεδονία αποστραγγιζομένων γαιών επεκτείνονται εν όλω και εφαρμόζονται, κατά τα ειδικώς υπό του άρθρ. 188 και επέκεινα του Δ/τος οριζόμενα επί των αποκαλυφθεισών ή αποκαλυφθησομένων γαιών, εκ της αποστραγγίσεως του υπό την επωνυμίαν «Πάπαρι»–Μαντινείας του νομού Αρκαδίας μονίμου έλους. Εις τον Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 